Diari Oficial de la Generalitat Valenciana


Sumari del DOGV 4111, del 22-10-2001 (2001/9976)

RESOLUCIÓ de 3 d'octubre de 2001, de la Universitat d'Alacant, per la qual es convoquen proves selectives per a l'ingrés en l'escala d'ajudants d'arxius, biblioteques i centres de documentació d'aquesta universitat (referència B07).
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4111

Data del DOGV
:   22-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9976


Data del document
:   03-10-2001

Organisme emissor
:   Universitat d'Alacant

Tipus de document
:   Resolució

Descriptors 

:   * professió de la informació
    * universitat
    * concurs administratiu

RESOLUCIÓ de 3 d'octubre de 2001, de la Universitat d'Alacant, per la qual es convoquen proves selectives per a l'ingrés en l'escala d'ajudants d'arxius, biblioteques i centres de documentació d'aquesta universitat (referència B07). [2001/S9976]
  
D'acord amb el que disposa l'Estatut d'aquesta Universitat, aprovat pel Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana de 26 de setembre), a fi d'atendre les necessitats de personal d'administració i serveis, aquesta Universitat, fent ús de les competències que li atribueixen l'article 18 de la Llei 11/1983, de reforma universitària, en relació amb l'article 3.2 e) d'aquesta mateixa Llei, i l'Estatut d'aquesta Universitat, acorda convocar proves selectives per a l'ingrés en l'escala d'ajudants d'arxius, biblioteques i centres de documentació de la Universitat d'Alacant, segons aquestes
  
Bases
  
1. Normes generals
  
1.1 Es convoquen proves selectives per a proveir 7 places de l'escala d'ajudants d'arxius, biblioteques i centres de documentació (codi B07), 4 pel sistema general d'accés lliure i 3 pel sistema de promoció interna, per a ocupar llocs d'administració especial en el Servei de Biblioteques i Documentació. Les places de promoció interna que no siguen proveïdes s'acumularan a les d'accés lliure.
  
1.2 Els aspirants que participen en la convocatòria pel sistema de promoció interna, d'acord amb el que disposa l'article 37.4 del Decret 33/1999, de 20 d'abril, del Govern valencià, tindran preferència sobre la resta dels aspirants per a ocupar els llocs de treball vacants oferts.
  
1.3 A aquesta convocatòria seran aplicables el text refós de la Llei de la funció pública valenciana de 24 d'octubre de 1995 (tal com el va publicar la Resolució de 23 de novembre de 1995), modificat per la Llei 8/1995, de 29 de desembre, de mesures fiscals, administratives i d'organització de la Generalitat, per la Llei 14/1997, de 26 de desembre, de mesures de gestió administrativa i financera i d'organització de la Generalitat, i per la Llei 10/1998, de 28 de desembre de 1998, de mesures fiscals, de gestió administrativa i financera i d'organització de la Generalitat Valenciana, el Decret 107/1985, de 22 de juliol, del Consell de la Generalitat, que aprova l'Estatut de la Universitat d'Alacant (DOGV de 26 de setembre), i el Decret 33/1999, de 9 de març, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la funció pública valenciana.
  
1.4 El procediment de selecció dels aspirants serà el de concurs oposició. L'oposició estarà formada pels exercicis següents:
  
1.4.1 Torn de promoció interna
  
a) L'oposició estarà formada pels exercicis següents:
  
Primer exercici. De caràcter obligatori i eliminatori per al personal que hi concórrega des de llocs de treball d'administració general i llocs de treball d'administració especial de sectors diferents del de biblioteques. El personal que hi concórrega des de llocs de treball d'administració especial del sector de biblioteques està exempt de fer aquest exercici. Consistirà en la realització d'un qüestionari amb 4 respostes alternatives en cada pregunta, de les quals només una serà la correcta, en què caldrà respondre preguntes relacionades amb la part II del programa. Constarà, com a màxim, de 125 preguntes, i la durada no podrà ser superior a 90 minuts. Cada resposta errònia tindrà una penalització d'un terç sobre les correctes, i les respostes en blanc no puntuaran.
  
Aquest exercici es qualificarà com a apte o no apte. Per a obtenir la qualificació d'apte serà necessari arribar a la puntuació mínima que determine el tribunal, que en cap cas no podrà ser inferior a 5 punts.
  
Segon exercici. De caràcter obligatori i eliminatori, consistirà en el desenvolupament per escrit de dos temes de la part II de l'annex I, entre quatre triats a l'atzar pel tribunal. La durada no podrà ser superior a 4 hores. Es valorarà de 0 a 10 punts.
  
Per a superar aquest exercici caldrà arribar a la puntuació mínima que determine el tribunal, que en cap cas no podrà ser inferior a 2,5 punts en cada tema.
  
L'opositor llegirà l'exercici en sessió pública i crida única.
  
Tercer exercici. Supòsits pràctics. De caràcter obligatori i eliminatori, consistirà en la realització de tres supòsits pràctics. Per a desenvolupar-los, els opositors podran disposar dels materials i els instruments de consulta propis i personals que consideren necessaris (diccionari, glossaris, manuals, normes, lèxics documentals, guies d'informació, regles de catalogació, manuals d'USMARC, taules de la CDU, etc.). El tribunal facilitarà la consulta de diversos exemplars dels materials de consulta d'ús habitual en la biblioteca universitària.
  
Primera pràctica: consistirà a redactar una fitxa catalogràfica d'un document d'arxiu i fer la catalogació completa de dos assentaments bibliogràfics en format USMARC, amb classificació decimal universal i assignació d'encapçalaments de matèries de documents (monografies, publicacions periòdiques o materials especials) en qualsevol dels idiomes de la Comunitat Europea i dels oficials a l'Estat espanyol.
  
Per a fer aquest exercici, els aspirants disposaran del document original o de fotocòpies; en aquest últim cas, el document original podrà ser consultat en la taula del tribunal.
  
Segona pràctica: consistirà a fer un resum documental informatiu en castellà o valencià d'un document de tema professional en anglès, proposat pel tribunal. S'hi permetrà fer ús del diccionari.
  
Tercera pràctica: consistirà a resoldre un cas de cerca d'informació i/o anàlisi i avaluació de fonts d'informació (electròniques o convencionals) susceptible de dur-se a terme en serveis d'informació i referència d'una biblioteca universitària. Els continguts de la prova podran ser comuns per a tots els opositors o diferents per a cadascun; en aquest cas, seran triats a l'atzar per cada aspirant al començament de l'exercici entre els preparats a aquest efecte pel tribunal.
  
La durada d'aquest exercici no serà superior a 6 hores. Es valorarà de 0 a 15 punts, i caldrà obtenir un mínim de 2,5 punts en cada pràctica.
  
Quart exercici. De caràcter obligatori i no eliminatori, consistirà en dues fases:
  
Primera fase. Realització d'una prova de traducció directa d'un dels idiomes següents: francès, alemany o italià, a elecció dels aspirants, sense ajuda de diccionari. Es valorarà de 0 a 2 punts.
  
Segona fase: exercici de coneixements de valencià. Consistirà en una prova de traducció directa, sense ajuda de diccionari. Es valorarà de 0 a 4 punts.
  
1.4.2 Torn d'accés lliure
  
L'oposició estarà formada pels exercicis següents:
  
Primer exercici. De caràcter obligatori i eliminatori, consistirà en la realització d'un qüestionari amb 4 respostes alternatives en cada pregunta, de les quals només una serà la correcta, en què caldrà respondre preguntes relacionades amb la totalitat del programa. Constarà, com a màxim, de 125 preguntes, i la durada no podrà ser superior a 90 minuts. Es valorarà de 0 a 10 punts. Cada resposta errònia tindrà una penalització d'un terç sobre les correctes, i les respostes en blanc no puntuaran.
  
Per a superar aquest exercici caldrà arribar a la puntuació mínima que determine el tribunal, que en cap cas no podrà ser inferior a 5 punts.
  
Segon exercici. De caràcter obligatori i eliminatori, consistirà en el desenvolupament per escrit de dos temes de la part II de l'annex I, entre quatre triats a l'atzar pel tribunal. La durada no podrà ser superior a 4 hores. Es valorarà de 0 a 10 punts.
  
Per a superar aquest exercici caldrà arribar a la puntuació mínima que determine el tribunal, que en cap cas no podrà ser inferior a 2,5 punts en cada tema.
  
L'opositor llegirà l'exercici en sessió pública i crida única.
  
Tercer exercici. Supòsits pràctics. De caràcter obligatori i eliminatori, consistirà en la realització de tres supòsits pràctics. Per a desenvolupar-los, els opositors podran disposar dels materials i els instruments de consulta propis i personals que consideren necessaris (diccionari, glossaris, manuals, normes, lèxics documentals, guies d'informació, regles de catalogació, manuals d'USMARC, taules de la CDU, etc.). El tribunal facilitarà la consulta de diversos exemplars dels materials de consulta d'ús habitual en la biblioteca universitària.
  
Primera pràctica: consistirà a redactar una fitxa catalogràfica d'un document d'arxiu i fer la catalogació completa de dos assentaments bibliogràfics en format USMARC, amb classificació decimal universal i assignació d'encapçalaments de matèries de documents (monografies, publicacions periòdiques o materials especials) en qualsevol dels idiomes de la Comunitat Europea i dels oficials a l'Estat espanyol.
  
Per a fer aquest exercici els aspirants disposaran del document original o de fotocòpies; en aquest últim cas, el document original podrà ser consultat en la taula del tribunal.
  
Segona pràctica: consistirà a fer un resum documental informatiu en castellà o valencià d'un document de tema professional en anglès, proposat pel tribunal. S'hi permetrà fer ús del diccionari.
  
Tercera pràctica: consistirà a resoldre un cas de cerca d'informació i/o anàlisi i avaluació de fonts d'informació (electròniques o convencionals) susceptible de dur-se a terme en serveis d'informació i referència d'una biblioteca universitària. Els continguts de la prova podran ser comuns per a tots els opositors o diferents per a cadascun; en aquest cas, seran triats a l'atzar per cada aspirant al començament de l'exercici entre els preparats a aquest efecte pel tribunal.
  
La durada d'aquest exercici no serà superior a 6 hores. Es valorarà de 0 a 15 punts, i caldrà obtenir un mínim de 2,5 punts en cada pràctica.
  
Quart exercici. De caràcter obligatori i no eliminatori, consistirà en dues fases:
  
Primera fase. Realització d'una prova de traducció directa d'un dels idiomes següents: francès, alemany o italià, a elecció dels aspirants, sense ajuda de diccionari. Es valorarà de 0 a 2 punts.
  
Segona fase. Exercici de coneixements de valencià. Consistirà en una prova de traducció directa, sense ajuda de diccionari. Es valorarà de 0 a 4 punts.
  
1.5 Fase de concurs: es valoraran els mèrits acreditats fefaentment pels aspirants que hagen superat la fase d'oposició. El concurs, que no tindrà caràcter eliminatori, farà referència a aptituds, coneixements i experiència dels candidats d'acord amb el barem següent:
  
Titulació: fins a 1 punt. Es valorarà la llicenciatura en Documentació amb 1 punt i la diplomatura en Biblioteconomia i Documentació amb 0,5 punts.
  
Formació: 2 punts com a màxim per cursos de contingut relacionat directament amb el treball que s'ha de dur a terme i que hagen estat impartits per l'administració o bé per centres amb conveni o concert amb aquella, a raó de:
  
0,1 punts per a cursos d'entre 15 i 49 hores.
  
0,2 punts per a cursos de 50 hores o més.
  
Quan els cursos siguen impartits, es valoraran el doble, però caldrà mantenir el màxim de l'apartat.
  
En tot cas, no seran valorats, per exigir-se el coneixement de la matèria en la fase d'oposició, els cursos següents:
  
- Cursos de legislació, si la matèria està compresa en el programa de la convocatòria
  
- Cursos de valencià
  
- Cursos d'idiomes de la llengua comunitària escollida per l'opositor en la primera fase del quart exercici.
  
Experiència: 4 punts com a màxim, a raó de:
  
0,25 punts per cada semestre complet de servei en llocs afins en qualsevol administració distinta de la Universitat d'Alacant. Fins a un màxim d'1 punt.
  
0,50 punts per cada semestre complet de servei en llocs amb funcions afins en la Universitat d'Alacant. Fins a un màxim de 3 punts.
  
Les fraccions superiors a 6 mesos i inferiors a 12 no seran valorades.
  
1.6 La qualificació resultant de la totalitat dels exercicis estarà determinada:
  
a) Per al torn de promoció interna, per la suma de puntuacions obtingudes en cadascun dels exercicis tret del primer, que tindrà la qualificació d'apte o no apte.
  
b) Per al torn lliure, per la suma de les puntuacions obtingudes en cadascun d'aquests.
  
Amb el resultat de l'últim exercici de la fase d'oposició, el tribunal publicarà la relació d'aspirants que, per haver superat tots els exercicis eliminatoris, han de passar a la fase de concurs i els citarà perquè, en el termini de deu dies hàbils, comptadors a partir de l'endemà de la publicació de les qualificacions, presenten la documentació acreditativa de mèrits i experiència previstos en la base 1.5, en el Registre General de la Universitat d'Alacant o de qualsevol de les maneres establertes per l'article 38.4 de la Llei 30/1992, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener.
  
No seran valorats els mèrits que no es troben suficientment acreditats ni s'admetrà documentació presentada fora de termini.
  
1.7 En finalitzar el termini de presentació de documentació establert en la base anterior, el tribunal publicarà en el tauler d'anuncis de l'edifici de Rectorat la llista provisional de valoracions de la fase de concurs i concedirà un termini de deu dies hàbils, comptadors a partir de l'endemà de la publicació d'aquesta llista, perquè els interessats facen les reclamacions i les esmenes que consideren pertinents en relació amb la seua baremació.
  
1.8 En haver estat resoltes les possibles al·legacions i esmenes, el tribunal dictarà una resolució en què fixarà la relació definitiva d'aspirants que hagen superat el procés selectiu, els quals seran proposats per a ser nomenats funcionaris.
  
Per a confeccionar aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran de major a menor puntuació, i la relació serà interrompuda quan el nombre d'aspirants coincidesca amb el nombre de places convocades, sense que en cap cas puga contenir un nombre superior al de places convocades.
  
En cas d'empat entre aspirants, l'ordre s'establirà:
  
a) En el torn de promoció interna, segons la major puntuació obtinguda per cada aspirant en el tercer exercici; en segon lloc, si es manté l'empat, caldrà atenir-se a la major puntuació en el segon exercici. Si continua l'empat, caldrà atenir-se a la major puntuació en la fase de concurs. En última instància, l'ordre serà establert mitjançant sorteig públic.
  
b) En el torn lliure, segons la major puntuació obtinguda per cada aspirant en el tercer exercici; en segon lloc, si es manté l'empat, caldrà atenir-se a la major puntuació en el segon exercici; en tercer lloc, si es manté l'empat, caldrà atenir-se a la major puntuació en el primer exercici. Si continua l'empat, caldrà atenir-se a la major puntuació en la fase de concurs. En última instància, l'ordre serà establert mitjançant sorteig públic.
  
En el supòsit que el nombre d'aspirants aprovats en cada torn, després d'haver acabat, si s'escaiguera, l'acumulació prevista en la base 1.1, és inferior al de places convocades, les que sobraren serien declarades desertes.
  
1.9 Les proves selectives començaran a partir del dia 1 de desembre del 2001.
  
2. Requisits dels candidats
  
2.1 Per a ser admès a les proves selectives, els aspirants hauran de reunir els requisits següents:
  
Amb caràcter general:
  
2.1.1 Ser espanyol o nacional d'un dels estats membres de la Unió Europea o nacional d'aquells estats als quals, en virtut de tractats internacionals fets per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta està definida en el tractat constitutiu de la Comunitat Europea. També podran participar-hi el cònjuge, els descendents i els descendents del cònjuge dels espanyols i dels nacionals d'altres estats membres de la Unió Europea, sempre que no estiguen separats de dret ni siguen menors de vint-i-un anys o majors d'aquesta edat que visquen a càrrec seu. Aquest últim benefici serà igualment d'aplicació a familiars de nacionals d'altres estats quan ho prevegen els tractats internacionals fets per la Comunitat Europea i ratificats per Espanya.
  
2.1.2 Tenir complits els divuit anys i no haver arribat a l'edat de jubilació.
  
2.1.3 Tenir o estar en condicions d'obtenir el títol de diplomat, arquitecte tècnic, enginyer tècnic o equivalent. En el cas de titulacions obtingudes a l'estranger, caldrà tenir la credencial que n'acredite l'homologació.
  
2.1.4 No patir cap malaltia o discapacitació que impedesca l'exercici de les funcions públiques.
  
2.1.5 No haver estat separat mitjançant expedient disciplinari del servei de qualsevol administració o lloc de treball públic ni estar inhabilitat penalment per a l'exercici de funcions públiques. En el cas d'aspirants que no tinguen la nacionalitat espanyola, igualment, no estar sotmesos a sanció disciplinària o condemna penal que els impedesca, en el seu Estat, l'accés a la funció pública.
  
Amb caràcter específic:
  
2.1.6 Els que opten pel torn de promoció interna, a més del que ha estat descrit, hauran de:
  
a) Ser funcionaris de carrera, pertànyer a cossos o escales del grup C amb una antiguitat mínima de 2 anys en el grup i tenir destinació definitiva en aquesta Universitat, o
  
b) Ser funcionaris de carrera d'un altre cos o escala emmarcat en el mateix grup de titulació, amb una antiguitat mínima de 2 anys en aquest grup, ocupar llocs d'administració general o especial diferent de la de biblioteques i tenir destinació definitiva en aquesta Universitat.
  
2.2 Caldrà complir tots els requisits enumerats en la base 2.1 en el dia de finalització del termini de presentació de sol·licituds i mantenir-los fins al moment de la presa de possessió com a funcionari de carrera.
  
3. Sol·licituds
  
3.1 Els qui vulguen prendre part en aquestes proves selectives hauran de fer-ho constar en una instància que els serà facilitada gratuïtament en el Registre General de la Universitat (edifici de Rectorat) i que figura com a annex IV en aquesta convocatòria, i acompanyar-la amb el comprovant bancari d'haver abonat els drets d'examen, establerts en 2.350 pta. Aquests drets d'examen s'hauran d'ingressar en el compte corrent 0540004-64 de la CAM, oficina 3191, del campus de Sant Vicent del Raspeig (tot i que hom podrà fer l'ingrés a través d'altres oficines bancàries). Els aspirants que hi concórreguen pel sistema de promoció interna estaran exempts del pagament de drets d'examen.
  
3.2 Les sol·licituds hauran de ser presentades en el Registre General de la Universitat en el termini de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.
  
3.2.1 Caldrà acompanyar les sol·licituds amb una fotocòpia del document nacional d'identitat. Els aspirants que no tinguen la nacionalitat espanyola i tinguen dret a participar-hi hauran de presentar una fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure o estar a càrrec del nacional d'un altre estat amb qui tenen aquest vincle. Així mateix, hauran de presentar una declaració d'aquest que no està separat de dret del seu cònjuge i, si escau, que l'aspirant viu o està a càrrec seu.
  
3.3 En cap cas el tràmit de pagament en la oficina bancària no serà substitutiu de l'esmentat tràmit de presentació de la sol·licitud davant l'òrgan expressat anteriorment dins el termini i en la forma escaients.
  
3.4 L'aspirant haurà de seguir les instruccions següents en la formalització de la sol·licitud:
  
3.4.1 En el quadre de la sol·licitud destinat a «Forma d'accés», l'aspirant haurà de posar «L» o «P», segons les instruccions de l'anvers de la instància.
  
3.4.2 Els aspirants hauran d'indicar en el quadre de la sol·licitud destinat a «Cos/escala o categoria», ajudants d'arxius, biblioteques i centres de documentació; i en «Codi», B07.
  
3.4.3 Els aspirants hauran de fer constar l'idioma a què es refereix la primera fase del quart exercici en el quadre A) de l'epígraf «Dades que cal consignar segons les bases de la convocatòria» de la sol·licitud.
  
3.4.5 Si els aspirants volen fer els exercicis del procés selectiu en valència, hauran de fer-ho constar en el quadre B) de l'epígraf «Dades que cal consignar segons les bases de la convocatòria» de la sol·licitud. Si no ho fan així, s'entendrà que opten per fer els exercicis en castellà.
  
3.4.6 Els aspirants amb minusvalideses que vulguen sol·licitar adaptació hauran d'indicar-ho en la sol·licitud. Hauran d'indicar-ho en el quadre número 6, i en el quadre número 7 hauran d'assenyalar les possibles adaptacions de temps i mitjans per a la realització dels exercicis en què aquesta adaptació siga necessària. Així mateix, hauran de portar als exercicis per als quals es concrete aquesta adaptació el corresponent certificat acreditatiu de la minusvalidesa o discapacitat amb l'objectiu de fer efectiva, si escau, aquesta petició.
  
3.5 Els simples errors de fet que es pogueren col·legir de la sol·licitud com a tals podran ser resolts en qualsevol moment, d'ofici o a petició de la persona interessada.
  
4. Admissió d'aspirants
  
4.1 En acabar el termini de presentació d'instàncies, el gerent de la Universitat d'Alacant dictarà una resolució que serà publicada en els taulers d'anuncis de l'edifici de Rectorat de la Universitat i en el Diari Oficial de la Generalitat Valenciana i que contindrà la relació provisional d'admesos i exclosos, amb indicació de la causa d'exclusió.
  
4.2 Els aspirants exclosos disposaran d'un termini de 10 dies hàbils, comptadors a partir de l'endemà de la publicació de la resolució en el Diari Oficial de la Generalitat Valenciana, per a poder resoldre el defecte que n'haja motivat l'exclusió.
  
4.3 En concloure aquest termini, es publicarà una Resolució que, a més de declarar aprovada la relació definitiva d'admesos i exclosos, indicarà el lloc, la data i l'hora de començament del primer exercici, amb una antelació mínima de 15 dies hàbils. Aquesta resolució serà publicada en el tauler d'anuncis de l'edifici de Rectorat i en el Diari Oficial de la Generalitat Valenciana.
  
5. Tribunals
  
5.1 Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de règim jurídic de les administracions públiques i del procediment administratiu comú, a les causes generals d'abstenció i recusació contingudes en aquesta Llei i al que preveu l'article 8 del Decret 33/1999, de 9 de març, del Govern valencià, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la funció pública valenciana.
  
Els membres del tribunal hauran de reunir, a més, els requisits previstos per l'article 13.4 del vigent text refós de la Llei de la funció pública valenciana.
  
5.2 Amb anterioritat a la iniciació de les proves selectives, si s'escau, es publicarà una resolució amb el nomenament de nous membres del tribunal en substitució dels que n'hagueren perdut la condició.
  
5.3 Amb la prèvia convocatòria del president, es constituirà el tribunal, amb l'assistència del president i el secretari i la meitat, almenys, dels membres titulars o suplents.
  
5.4 Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, i també tot el que calga fer en els casos no previstos.
  
5.5 El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a prestar la seua col·laboració en les respectives especialitats tècniques. La designació d'aquests assessors haurà de ser comunicada al rector de la Universitat.
  
5.6 El tribunal qualificador adoptarà les mesures necessàries, en els casos que calga, perquè els aspirants amb minusvalideses tinguen condicions similars per a la realització dels exercicis a la resta de participants. En aquest sentit, caldrà establir les adaptacions possibles en temps i forma per a les persones amb minusvalideses que ho sol·liciten. Si en algun moment del procés selectiu el tribunal tinguera dubtes sobre la capacitat d'un aspirant per la quota de reserva de discapacitats per a l'exercici de les activitats que habitualment duen a terme els funcionaris de l'escala a què es refereixen aquestes proves, podrà demanar el corresponent dictamen dels òrgans competents de la comunitat autònoma corresponent; en aquest cas, l'aspirant podrà participar condicionalment en el procés selectiu, i la resolució definitiva sobre la seua admissió o exclusió de les proves quedarà en suspens fins a la recepció del dictamen.
  
5.7 El tribunal qualificador de les proves haurà d'adoptar les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Seran exclosos de les proves els opositors en els fulls d'examen dels quals figuren noms, traços, marques o signes que permeten conèixer-ne la identitat.
  
5.8 Pel que fa a comunicacions i altres incidències, el tribunal tindrà la seu en la Unitat de Selecció i Formació de la Universitat, en el campus de Sant Vicent del Raspeig, telèfon 077 52 24 45.
  
5.9 Els membres del tribunal percebran les gratificacions per assistències fixades pel Decret 24/1997, d'11 de febrer, del Govern valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).
  
5.10 En cap cas el tribunal no podrà proposar un nombre d'aspirants superior al de places convocades.
  
5.11 El tribunal s'haurà d'ajustar a la composició següent:
  
Tribunal titular:
  
President: el rector de la Universitat d'Alacant o persona en qui delegue.
  
Dos representants de l'administració, un dels quals farà de secretari, i l'altre, de vocal.
  
Dos representants de les organitzacions sindicals representatives en la Universitat d'Alacant, que faran de vocals.
  
Tribunal suplent:
  
Amb la mateixa composició.
  
6. Desenvolupament dels exercicis
  
6.1 Els exercicis tindran lloc en les dependències de la Universitat d'Alacant, en el campus de Sant Vicent del Raspeig. El primer exercici es farà en el lloc, la data i l'hora que establesca la resolució a què es refereix la base 4.3.
  
6.2 Els aspirants seran convocats per a cada exercici en crida única. Els qui no hi compareguen seran exclosos de l'oposició, i perdran el seu dret quan es presenten en els llocs de realització de les proves si han començat o si no hi assisteixen, tot i que siga per causes justificades.
  
6.3 En cada exercici, els aspirants hauran d'acreditar la seua identitat exclusivament mitjançant la presentació del document nacional d'identitat, el passaport o el permís de conduir, pel que fa als aspirants de nacionalitat espanyola. Els aspirants que no tinguen la nacionalitat espanyola hauran d'acreditar la seua identitat mitjançant el document original que en el país del qual siguen nacionals siga expedit a aquest efecte. L'incompliment d'aquest requisit per algun dels aspirants en determinarà l'exclusió de les proves. En cap cas no seran vàlides les còpies o les fotocòpies d'aquests documents.
  
6.4 En qualsevol moment, els aspirants podran ser requerits pels membres del tribunal a acreditar la seua identitat.
  
6.5 Els aspirants hauran de seguir en tot moment les instruccions dels membres del tribunal o del personal ajudant o assessor durant la realització de les proves per a l'adequat desenvolupament d'aquestes.
  
6.6 Després de la realització de cadascuna de les proves, el tribunal farà pública, en els locals en què s'hagen fet i en el tauler d'anuncis de l'edifici del Rectorat d'aquesta Universitat, la llista d'aspirants que les hagen superades.
  
6.7 El tribunal publicarà els successius anuncis de realització del segon exercici i següents en els locals en què s'haja fet el primer exercici, en el tauler d'anuncis de l'edifici de Rectorat i per qualssevol altres mitjans si es considera convenient per a facilitar-ne la màxima divulgació, almenys amb quaranta-vuit hores d'antelació a la indicada per a la iniciació d'aquests. Quan es tracte del mateix exercici, l'anunci de realització s'haurà de fer amb dotze hores, almenys, d'antelació.
  
6.8 En qualsevol moment del procés selectiu, si el tribunal té coneixement que algun dels aspirants no reuneix la totalitat dels requisits exigits per aquesta convocatòria, amb la prèvia audiència de l'interessat, haurà de proposar-ne l'exclusió al rector de la Universitat i comunicar-li, així mateix, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
  
Contra l'exclusió de l'aspirant, hom podrà interposar recurs d'alçada davant la mateixa autoritat indicada en el paràgraf anterior.
  
7. Llista d'aprovats
  
En finalitzar el procés selectiu, el tribunal farà públiques en el Diari Oficial de la Generalitat Valenciana, en el lloc o llocs de realització de l'últim exercici i en el tauler d'anuncis de l'edifici de Rectorat, la relació definitiva d'aspirants que hagen superat el procés selectiu, que seran proposats per a ser nomenats funcionaris, per ordre de puntuació aconseguida, confeccionada segons el que preveu la base 1.8 d'aquesta convocatòria. Aquesta relació, en cap circumstància, no podrà ser superior al nombre de places convocades.
  
8. Presentació de documents i nomenament de funcionaris
  
8.1 En el termini de 20 dies hàbils, comptadors des de l'endemà del dia en què es facen públiques les llistes definitives, els opositors hauran de presentar en el Registre General de la Universitat els documents següents:
  
a) Fotocòpia del document nacional d'identitat o certificat de naixement, expedit per l'organisme oficial corresponent. Els aspirants que no tinguen la nacionalitat espanyola, fotocòpia del document que acredite la seua nacionalitat i, si s'escau, els documents que n'acrediten el parentiu i el fet de viure o estar a càrrec del nacional d'un altre estat amb el qual tinguen aquest vincle. Així mateix, hauran de presentar declaració jurada o promesa d'aquest del fet que no està separat de dret del seu cònjuge i, si s'escau, del fet que l'aspirant viu o està a càrrec seu.
  
b) Fotocòpia compulsada del títol acadèmic exigible segons aquesta convocatòria o certificat acadèmic que acredite haver fet tots els estudis requerits per a obtenir-lo. En el cas de titulacions obtingudes a l'estranger, caldrà presentar, a més del títol corresponent, la credencial que n'acredite l'homologació.
  
c) Declaració de no haver estat separat mitjançant expedient disciplinari de qualsevol administració o càrrec públic i de no trobar-se inhabilitat penalment per a l'exercici de les funcions públiques. Els aspirants que no tinguen la nacionalitat espanyola, a més, hauran de fer una declaració de no estar sotmesos a sanció disciplinària o condemna penal que els impedesca, en el seu estat, l'accés a la funció pública, segons els models que figuren com a annex II i annex III d'aquesta convocatòria.
  
d) Certificat mèdic acreditatiu de no patir cap malaltia o defecte físic o psíquic que impedesca l'exercici de les funcions corresponents. A aquest efecte, els reconeixements es faran a través dels serveis mèdics del Servei de Prevenció de la Universitat d'Alacant.
  
8.2 Els qui tinguen la condició de funcionaris de carrera o de personal laboral de plantilla estaran exempts de justificar documentalment les condicions i altres requisits ja provats per a obtenir el nomenament anterior, i hauran de presentar certificat del ministeri o l'organisme de què depenguen per a acreditar aquesta condició, amb indicació del nombre, l'import i la data de compliment del trienni.
  
8.3 Els qui no presenten la documentació dins el termini fixat, tret dels casos de força major, o en els casos en què de l'examen d'aquesta es deduesca que no reuneixen algun dels requisits indicats en la base 2.1, no podran ser nomenats funcionaris i les seues actuacions quedaran anul·lades, sens perjudici de la responsabilitat en què hagueren incorregut per falsedat en la sol·licitud inicial. La plaça no ocupada per l'aspirant que incórrega en els supòsits detallats en aquesta base quedarà vacant.
  
8.4 El president del tribunal enviarà còpia certificada de la relació definitiva d'aprovats al rector de la Universitat, en la qual proposarà el nomenament dels aspirants com a funcionaris de carrera. El nomenament d'aquests com a funcionaris es farà per resolució d'aquest òrgan, que serà publicada en el Diari Oficial de la Generalitat Valenciana.
  
8.5 La presa de possessió dels aspirants aprovats es farà en el termini d'un mes, comptador des de la data de publicació del seu nomenament en el Diari Oficial de la Generalitat Valenciana.
  
9. Acreditació de coneixements de valencià
  
9.1 L'acreditació dels coneixements de valencià dels aspirants que hagen superat les proves selectives, segons disposa l'article 9.4 del text refós de la Llei de la funció pública valenciana, podrà fer-se mitjançant la presentació d'algun dels documents següents:
  
Títol de batxillerat o equivalent fet a la Comunitat Valenciana, que indique la superació de les assignatures de valencià.
  
Títol de l'Escola Oficial d'Idiomes corresponent al tercer curs de Valencià.
  
Certificat de Nivell Mitjà de la Junta Qualificadora de Coneixements del Valencià.
  
9.2 Els qui no puguen acreditar aquests coneixements quedaran compromesos a fer-ho en el termini de dos anys o a fer els cursos que amb aquesta finalitat organitzen els organismes oficials competents.
  
10. Consulta de la pàgina web
  
Aquesta convocatòria i els actes que se'n deriven que requeresquen ser publicats podran ser consultats en el web de la Universitat d'Alacant, en l'adreça: http://www.ua.es/va/normativa/empleo/oposiciones/indiceopo.html.
  
11. Norma final
  
Contra la convocatòria, les seues bases i tots els actes administratius que se'n deriven, els quals esgoten la via administrativa, hom pot interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, l'article 22 de la Llei Orgànica 11/1983, de 25 d'agost, de reforma universitària, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.
  
Prèviament, hom podrà interposar, en el termini d'un mes, comptador a partir de l'endemà de la publicació d'aquesta convocatòria, recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener. Tot això, sens perjudici que s'utilitze qualsevol altra via que es considere oportuna.
  
Davant les actuacions del tribunal, hom podrà interposar un recurs d'alçada, previst per l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener, en el termini d'un mes, comptador des de l'endemà de les publicacions o notificacions.
  
El recurs podrà ser interposat davant l'òrgan que haja dictat l'acte que s'impugna o davant el rector com a òrgan competent per a resoldre'l.
  
Alacant, 3 d'octubre de 2001.- El gerent: Rafael Carrillo Paños.
  
Annex I
  
Part I
  
Tema 1. L'Estatut d'Autonomia de la Comunitat Valenciana. Significat i estructura. La Comunitat Valenciana. La Generalitat Valenciana.
  
Tema 2. La Llei Orgànica 11/1983, de 25 d'agost, de reforma universitària
  
Tema 3. La Llei 30/1992, de règim jurídic de les administracions públiques i del procediment administratiu comú. Àmbit d'aplicació i principis generals. Abstenció i recusació. Els interessats. De l'activitat de les administracions públiques. De les disposicions i els actes administratius. De les disposicions generals sobre els procediments administratius. De la revisió dels actes en via administrativa: revisió d'ofici. Recursos administratius
  
Tema 4. La Llei de la funció pública valenciana. Decret Legislatiu 3.231/1995, de 24 d'octubre de 1995
  
Tema 5. L'Estatut de la Universitat d'Alacant. Estructura de la Universitat. Òrgans de govern i administració. Del professorat. Del règim econòmic i financer
  
Tema 6. El Decret 33/1999, de 9 de març, del Govern valencià, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la funció pública valenciana
  
Tema 7. Incompatibilitats: la Llei 53/84, d'incompatibilitats del personal al servei de les administracions públiques
  
Part II
  
Tema 8. El sistema bibliotecari espanyol. Legislació i competència de les diferents administracions públiques.
  
Tema 9. Biblioteques universitàries. Concepte i funció. Estructura i serveis.
  
Tema 10. Els usuaris de les biblioteques universitàries. Tipologia i necessitats d'informació i documentació de professors, investigadors, estudiants de postgrau i pregraduats.
  
Tema 11. El Servei d'Informació Bibliogràfica i Documental en la Universitat d'Alacant.
  
Tema 12. Planificació, organització espacial i equipament de biblioteques universitàries. Normes. Preservació i conservació del fons documental.
  
Tema 13. Els recursos humans en les biblioteques universitàries.
  
Tema 14. La gestió de qualitat en biblioteques universitàries.
  
Tema 15. La cooperació entre biblioteques universitàries i científiques: àmbits i mètodes, productes i serveis cooperatius. Situació i tendències actuals a Espanya.
  
Tema 16. Criteris i procediments per a selecció i valoració de bibliografia en biblioteques universitàries. Gestió i avaluació de col·leccions en les biblioteques universitàries.
  
Tema 17. Sistemes integrats de gestió bibliotecària, funcionalitat i característiques. Serveis OPAC.
  
Tema 18. Planificació, manteniment i avaluació de catàlegs de biblioteques amb format MARC. Organització del control bibliogràfic en biblioteques universitàries. Fonts de la catalogació.
  
Tema 19. Llenguatges documentals i indexació. Descriptors, tesaurus, encapçalaments de matèria i classificacions sistemàtiques.
  
Tema 20. Accés al documents en biblioteques universitàries. El préstec interbibliotecari: objectius, mètodes i tecnologies.
  
Tema 21. Serveis d'informació i referència en biblioteques universitàries, informació bibliogràfica i DSI.
  
Tema 22. Fonts d'informació en ciències socials.
  
Tema 23. Fonts d'informació en humanitats.
  
Tema 24. Fonts d'informació en ciència i tecnologia.
  
Tema 25.Cerques d'informació. Entrevista de referència. Estratègies i tècniques de recuperació d'informació. Sistemes d'interrogació, obtenció i explotació de resultats. Serveis avançats i personalitzats.
  
Tema 26. Aplicació de serveis d'Internet en les biblioteques. Cerques d'informació en la xarxa. Edició d'informació i distribució de serveis. Altres usos d'Internet en biblioteques.
  
Tema 27. Màrqueting de serveis en l'administració pública. Màrqueting de serveis d'informació i documentació. Planificació, difusió, gestió i avaluació de serveis a l'usuari en la biblioteca universitària.
  
Tema 28. La funció educativa i les activitats formatives en les biblioteques universitàries. La biblioteca actual com a instrument d'un ensenyament superior en transformació. El bibliotecari com a educador.
  
Tema 29. El sistema arxivístic espanyol. Els arxius universitaris. L'Arxiu de la Universitat d'Alacant.
  
Tema 30. Organització de fons d'arxius. Descripció de documents d'arxius. La informàtica aplicada als arxius.
  
Tema 31. Evolució històrica del llibre imprès. La indústria editorial i el comerç del llibre a Espanya en l'actualitat.
  
Tema 32. Edició científica periòdica: situació, crisi i evolució de les revistes científiques. Les revistes electròniques i les noves formes d'informació científica periòdica.
  
Tema 33. Tecnologies i suports per a la publicació electrònica. Mitjans i serveis d'accés a la informació i publicaciones electròniques en biblioteques universitàries.
  
Tema 34. Legislació sobre el patrimoni artístic bibliogràfic i documental. La llei de propietat intel·lectual a Espanya. Noves directrius europees en matèria de propietat intel·lectual i la seua problemàtica en biblioteques.
  
Tema 35. Evolució històrica de les biblioteques. Les biblioteques en el segle xxi.
  
Tema 36. Organitzacions internacionals al servei de les biblioteques i els arxius.
  
Annex II
  
El/la senyor/a ...
  
amb domicili a ...
  
i document nacional d'identitat número ...
  
declare, a l'efecte de ser nomenat/da funcionari/ària de l'escala ... que no he estat separat/da del servei de cap de les administracions públiques i que no em trobe inhabilitat/da penalment per a l'exercici de funcions públiques.
  
, d de 200
  
Annex III
  
El/la senyor/a ...
  
amb domicili a ...
  
i document nacional d'identitat número ...
  
declare, a l'efecte de ser nomenat/da funcionari/ària de l'escala ... que no he estat sotmès/a a sanció disciplinària o condemna penal que impedesca, en el meu Estat, l'accés a la funció pública.
  
, d de 200
  
INSTRUCCIONS PER A L'INTERESSAT
  
INSTRUCCIONS GENERALS
  
Escriviu només a màquina o bolígraf sobre superfície dura i utilitzeu només majúscules de tipus d'impremta.
  
Assegureu-vos que les dades resulten clarament llegibles en tots els exemplars.
  
Eviteu doblegar el paper i fer-hi correccions, esmenes o ratllades.
  
No escriviu en els espais ombrejats o reservats.
  
No oblideu signar l'imprès.
  
INSTRUCCIONS PARTICULARS
  
1. Cos. Consigneu el text i, si escau, el codi del cos o l'escala que figura en la convocatòria corresponent.
  
2. Especialitat, àrea o assignatura. Consigneu, quan escaiga, el text i el codi de la convocatòria.
  
3. FORMA D'ACCÉS. Consigneu la lletra majúscula prenent la que corresponga d'acord amb aquesta clau:
  
Lletra Forma d'accés
  
L Lliure
  
P Promoció interna
  
C Lliure amb puntuació en fase de concurs
  
I Reserva per a interins
  
F Funcionarització de personal laboral
  
Consigneu una "D" quan hi concorregueu per la quota de discapacitats establerta en la convocatòria.
  
Província d'examen. Consigneu el text i, si escau, el codi que figura en la convocatòria.
  
Minusvalidesa. Marqueu amb X.
  
4. DRETS D'EXAMEN. Consigneu l'import dels drets d'examen i el número del compte corrent que s'indica en la convocatòria, ja que és un imprès autoliquidatiu.
  
Lliureu aquesta instància en el lloc assenyalat en la convocatòria.